**Sollia hytteforening,**

**Budsjett forslag – forklaring ulike poster for 2014**

Vi har forholdsvis grei økonomi men det er vannverkene 1 og 2 som drar opp soliditeten. Her kan det og komme uforutsette hendelser og vi ønsker at vi ligger på ca 30 000 i buffer for hvert vannverk.

På grunn av at vi har forholdsvis lite penger på bok for hytteforeningen 18 000 mener vi at vi må bygge opp dette nivå og foreslår at vi øker årsavgiften fra 2500 til 4 000kr. Da vil saldo bli 28 000 31.12.2014. Samtidig settes årsavgiften på vannverk 1 til 0 slik at saldo da blir 30 000 ved 31.12.2014. For vannverk to setter vi årsavgiften til 1500 slik at de bygger seg opp til en saldo på 23 000 ved 31.12.2014.

Årsavgiften for ubebygde tomter settes til 2667.

For brøyting har vi nå økt utgiftene som følge av snømengde denne sesong. Brøyting / Strøing 2013 var budsjettert med 45 000 og det ble brukt 42 000. Vi ser for oss at vi må ut med mer penger i år for hyppigere brøyting. Vi vil tilby Kasin sammen med Landsverk et totalbeløp på 15 000. Vi øker budsjett med 10 000 til dekking for ekstra brøyting og eventuell økning av fast beløp i inngåelse av ny brøytekontrakt.

Årlig vedlikehold av vei setter vi av 10 000 og da skal det rekke for vår andel av Landsverk og 100 % Sollia.

Penger vil bli brukt etter avtale med Kasin og det som ikke er brukt opp vil bli overfør til neste år.

Bom telenor avgift er redusert til 200 kr pr år etter endring av abonnement.

Strøm til bom er en flaske vin til hytte eier i Landsverk for 200 kr som Landsverk dekker.. Vi bygger opp en buffer for bom og legger inn 50 kroner pr hytte. Landsverk setter også av denne sum årlig. En vet aldri når noe kommer til å skje og det er greit å sette av litt på forhånd.

Tuddal løypelag betales ett beløp på 350 pr hytte. De som ønsker å betale mer må gjerne gjøre det da en viser at en setter pris på de spor som settes. Det er ikke alltid så lett å forstå hvorfor det kjøres og hvorfor det ikke kjøres men det er alltid en grunn. Oddvar gjør så godt han kan.

Vannverkene: Vi ser ikke for oss di store utgiftene i 2014.